10 sterf tydens Kersnaweek op paaie in Wes-Kaap | Maroela Media
10 sterf tydens Kersnaweek op paaie in Wes-Kaap
Minstens tien mense het tussen Saterdag en Dinsdag op die Wes-Kaap se paaie gesterf.
Die provinsiale regering het gesê 29 motoriste is in dieselfde tydperk in hegtenis geneem vir bestuur onder die invloed van alkohol. 'n Voorlopige verslag deur die Wes-Kaapse provinsiale verkeersdienste het getoon dat tien motoriste op dié aanklag in George in hegtenis geneem is, nog vyf in Mosselbaai, vyf in Caledon en die res in Worcester, Knysna, Swellendam, Somerset-Wes, Laingsburg en Brackenfell.
Asemtoetse is die naweek op 4 065 bestuurders by 34 padblokkades reg oor die provinsie gedoen. Die hoogste bloedalkoholvlak is in George waargeneem waar 'n bestuurder vyf keer oor die wettige alkoholperk was.
"Altesaam 31 spoedoortredings is aangeteken en 597 boetes ter waarde van R850 550 is uitgereik vir 'n verskeidenheid van oortredings," lui die verslag.
Joe Maswanganyi, minister van vervoer, het Woensdag gesê die polisie en verkeersbeamptes sal waaksaam bly om padsterftes oor die feesseisoen te beperk.
Pa sterf toe hy seun probeer red
Die groot probleem is dat oortreders geensins gestraf word nie. Hulle word slegs beboet. 'n Boete is nie 'n straf nie. In Europa word oortreders gestraf. Vir 'n eerste oortreding van dronkbestuur, word jou lisensie vir 5 jaar weggevat. Dit is 'n straf!
Wynvlieg · 2 jare gelede
Statistiek wys dat 60% van ongelukke die oorsaak is van gesuiptes agter die stuur. Ek stem met jou saam Francois want 'geld wat stom is maak reg wat krom is'.